Ikke grundlag for opsættende virkning i sag om tvangsfjernelse
Ret: Østre Landsret (2. instans)
Faggruppe: Civilsag — Tvangsfjernelse
Sagsemner: Forvaltningssag;
Retspleje og civilproces;

/

ØSTRE LANDSRET
RETSBOG

Den 23. februar 2022 holdt Østre Landsret møde i retsbygningen i København.

Landsdommerne Julie Skat Rørdam, Sanne Kolmos og Alexander M. P. Johan-
nessen (kst.) behandlede sagen.

Sag BS-5791/2022-OLR
(6. afdeling)

Far
(advokat Thorbjørn Thomsen)

og

Mor
(advokat Pernille Mary Marie Lauritsen)

mod

Ankestyrelsen

Ved kendelse af 16. december 2021 har Retten i Glostrup (sag BS-46495/2021-
GLO) bestemt, at den af Mor og Far fremsatte an-modning om, at
Ankestyrelsens afgørelse af 25. november 2021 om tvangsmæs-sig anbringelse
uden for hjemmet af deres Barn, født 2019, skal tillægges opsættende virkning,
ikke tages til følge.

Forældrene har den 13. februar 2022 kæret afgørelsen med påstand om, at ”ef-
fektuering af anbringelse tillægges opsættende virkning, jf. retsplejelovens §
469, stk. 3” . Kæren er sket med Procesbevillingsnævnets tilladelse af 10.
februar 2022.

Ankestyrelsen har påstået afgørelsen stadfæstet.



/

2

Forældrene har til støtte for deres påstand i det væsentlige gjort de samme an-
bringender gældende som for byretten. De har supplerende anført navnlig, at
kernen i sagen er, at Ankestyrelsen har truffet afgørelse om anbringelse af Barn
til trods for, at fagpersoner hos Kommune 1 er af den opfat-telse, at en
anbringelse blot vil skade hende yderligere. Ankestyrelsens afgørel-se
vedrørende Barns trivsel er udelukkende baseret på skriftligt materiale fra
tidligere kommuner og ikke på det, som den nuværende kommune, Kommune 1,
har observeret ved at være i hjemmet. Det er meget bemær-kelsesværdigt, at
Ankestyrelsen i den grad ikke vil lytte til de fagpersoner, der rent faktisk ser
Barns fremgang i trivsel, og som vurderer, at hun ikke skal anbringes. Den nye
forældrekompetenceundersøgelse vedrørende Far skal også tillægges betydning.
Der er tale om en så indgribende afgø-relse, at der må være grundlag for
opsættende virkning.

Ankestyrelsen har til støtte for styrelsens påstand gjort de samme anbringender
gældende som for byretten.

Landsretten afsagde

K E N D E L S E

Landsretten tiltræder, at der ikke foreligger sådanne særlige omstændigheder, at
der er grundlag for undtagelsesvis at tillægge indbringelsen for retten af An-
kestyrelsens afgørelse opsættende virkning efter retsplejelovens § 469, stk. 3, jf.
lov om social service § 170, stk. 2.

Landsretten stadfæster derfor byrettens kendelse.

THI BESTEMMES:

Byrettens kendelse stadfæstes.

Sagen sluttet.



/